Kaugurieši

"Kaugurieši" ir 1941. gada latviešu spēlfilma, kuras uzņemšanu režisors Voldemārs Pūce iesāka 1940. gadā un pabeidza pēc Latvijas okupācijas 1941. gadā. Filma uzņemta pēc Kārļa Zariņa romāna "Kaugurieši" motīviem, kas balstīts uz patiesiem notikumiem 19. gadsimtā, kas latviešu vēsturē tiek dēvēti par Kauguru nemieriem.

Pirmā pilnmetrāžas spēlfilma, kas uzņemta Rīgas mākslas filmu studijā. Filmas pirmizrāde notika 1941. gada jūnijā dažas dienas pirms Vērmahta iebrukuma Latvijā.

 Sižets 
Filmas darbība notiek 1802. gadā un zemnieku neapmierinātības iemesls ir staciņa pārvēršana galvasnaudas maksājumos. Pēc vienas no sanākšanām tiek izlemts pielietot spēku, lai atbrīvotu apcietinātos zemniekus. Uz sacelšanos ierodas vairāki tūkstoši ar rungām un izkaptīm bruņotu zemnieku, bet pēc sadursmes ar karaspēku sacelšanās dalībnieki ir spiesti atkāpties uz tuvējo mežu, kur tie ilgi paliek slēpnī, un tikai pēc papildspēku ierašanās sākas masveida aresti un piekaušanas. Pēc tam tiesa daļai nemiernieku piespriež mūža izsūtījumu Sibīrijā.

 Lomās 

 Nikolajs Krauklis — Vīteļu Pēteris
 Alma Ābele — Anna, Vīteļu Pētera sieva
 Jānis Mierkalns — Mikus, Vīteļu Pētera dēls
 Žanis Bunka — Lejas Eniņš
 Milda Klētniece — Kača, dārznieka sieva
 Viliberts Štāls — Segles Mārcis
 Žanis Katlaps — Sulainis Ģederts
 Harijs Šulcs — Albedils, tiesas loceklis
 Austra Šteinberga — istabene Maija
 Voldemārs Švarcs — majors Kapustins
 Jūlija Skaidrīte — baronese Lavīze
 Vilis Verners — leitnants Notbeks
 Jānis Rimša — Rabatu Mārcis
 Irma Vārpa — Lienīte
 Romans Suta — ķesteris
 Eduards Emsiņš — Briežu Gusts
 Karps Klētnieks — Jānis
 Olita Starka-Stendere — Miķeļa sieva
 Herberts Zommers — grāfs Mengdens
 Jānis Kārkliņš — Kalna Eniņš

 Pēteris Vasaraudzis — dārznieks Tenis
 Alberts Dzenītis — Jaunzemju Jēkabs
 Lilija Ērika — lielmāte Meka kundze
 Konrāds Kvēps — pārvaldnieks Zunte
 Jānis Āre — Ungerns-Šternbergs, zemes tiesas vecākais
 Augusts Mitrēvics — kučieris Kārlis
 Luijs Šmits — Lomeijers, asesors
 Kārlis Pente — barons Hartviss
 Ēriks Broziņš — leitnants Osterhausens
 Arnolds Stubavs — Šķilteris
 Aleksis Mierlauks — mācītājs Loders
 Ansis Kronbergs — Penku Ansis
 Mirdza Gornice — Ilze
 Bruno Puksis — Jaunzemju Mārtiņš
 Artūrs Vilks — Zābaku Miķelis
 Mare Kaiva — Mare
 Atis Krauklis — Celmu Ansis
 Dzidra Kārkliņa-Kronberga — grāfiene Margareta

 Filmēšanas grupa 
 Scenārija autors un režisors: Voldemārs Pūce
 Operators: Voldemārs Upītis
 Komponists: Bruno Skulte
 Mākslinieks: Romans Suta
 Filmas direktors: Pāvils Zīle

 Interesanti fakti 
 Filmas fināls - zemnieku izsūtīšana uz Sibīriju - kļuva tragiski aktuāls pēc 1941. gada 14. jūnijā notikušas pirmās masveida deportācijas. Filmas pieņemšanas skatē, ainā, kur važās saslēgtais zemnieks Pēteris no ekrāna sola: "Mēs atgriezīsimies!" - un izsūtītie uzsāk dziesmu, CK sekretārs Žanis Spure esot lēcis kājās un kliedzis: "Ārā, ārā šito!".Inga Pērkone. Estētika /Inscenējumu realitāte. Latvijas aktierkino vēsture. R., 2011. - 25.lpp.
 Kā Kaugurmuiža filmēta Lielstraupes pils, Mujānu muiža filmēta Ozolmuižā, bet "Vīteļu" mājas skatiem atrastas 18. gadsimtā celtās "Cīruļu" mājas Valmieras pagastā, kas bija saglabājušās savā senatnīgajā izskatā - ar salmu jumtu, cirstām baļķu sienām un koka tapiņām naglu vietā.Padomju Latvijas kinomāksla. R., 1989. - 120.lpp.

 Atsauces 

 Ārējās saites 

Kategorija:1941. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas